62018TJ0177_INF
Решение на Общия съд (девети разширен състав) от 12 февруари 2020 г. — Kazembe Musonda/Съвет
(Дело T‑177/18)
„Обща външна политика и политика на сигурност — Ограничителни мерки, взети с оглед на положението в Демократична република Конго — Замразяване на средства — Продължаване на вписването на името на жалбоподателя в списъка на визираните лица — Задължение за мотивиране — Право на защита — Задължение за Съвета да съобщи новите обстоятелства, които обосновават подновяването на ограничителните мерки — Грешка при прилагане на правото — Явна грешка в преценката — Пропорционалност — Член 76, буква г) от Процедурния правилник — Възражение за незаконосъобразност“
1.
Актове на институциите — Мотивиране — Задължение — Обхват — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Минимални изисквания
(член 296 ДФЕС; приложение II към Решение 2010/788/ОВППС на Съвета, изменено с Решение (ОВППС) 2017/2282)
(вж. т. 33 и 35—37)
2.
Обща външна политика и политика на сигурност — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Задължение в мотивите да се посочат индивидуалните и конкретни причини за тези мерки — Решение, което се вписва в известен на заинтересованото лице контекст, позволяващ му да разбере обхвата на приетата спрямо него мярка
(член 296 ДФЕС; приложение II към Решение 2010/788/ОВППС на Съвета, изменено с Решение (ОВППС) 2017/2282)
(вж. т. 34 и 42—46)
3.
Право на Европейския съюз — Принципи — Право на защита — Право на ефективна съдебна защита — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Задължение за съобщаване на индивидуалните и конкретни причини за взетите решения — Задължение да се позволи на заинтересуваното лице да изложи надлежно своята гледна точка по отношение на мотивите срещу него — Обхват
(член 41, параграф 2, буква а) от Хартата на основните права на Европейския съюз; приложение II към Решение 2010/788/ОВППС на Съвета, изменено с Решение (ОВППС) 2017/2282)
(вж. т. 50, 51 и 53)
4.
Обща външна политика и политика на сигурност — Ограничителни мерки срещу Демократична република Конго — Замразяване на средства — Право на защита — Последващо решение, с което името на жалбоподателя е запазено в списъка на лицата, засегнати от тези мерки — Липса на нови основания — Задължение на Съвета да съобщи на заинтересованото лице новите доказателства, взети предвид при периодичното преразглеждане на ограничителните мерки — Съобщаване на новите доказателства на заинтересованото лице, за да се вземе становището му — Липса — Нарушение на правото на защита
(член 9, параграф 2 от Решение 2010/788/ОВППС на Съвета, изменено с Решение (ОВППС) 2017/2282, и приложение II към него)
(вж. т. 55—62, 65 и 68)
5.
Право на Европейския съюз — Принципи — Право на защита — Ограничителни мерки срещу Демократична република Конго — Задължение на институциите да съобщават на заинтересованото лице новите доказателства, взети предвид при периодичното преразглеждане на ограничителните мерки — Обхват — Незаконосъобразност на акта, зависеща от доказването на евентуална процесуална последица от нарушаването на посоченото задължение — Липса на отражение в случая
(приложение II към Решение 2010/788/ОВППС на Съвета, изменено с Решение (ОВППС) 2017/2282)
(вж. т. 69—72, 74 и 77)
6.
Обща външна политика и политика на сигурност — Ограничителни мерки срещу Демократична република Конго — Приложно поле — Лица, които участват в планирането, ръководенето или извършването на действия, които представляват сериозни нарушения или злоупотреби с правата на човека — Понятие — Лица, които са извършвали тези действия в миналото, въпреки липсата на доказателства за настоящо тяхно участие в такива действия — Включване — Тълкуване, което намира потвърждение във възможността за продължаване на ограничителните мерки — Полезно действие
(член 3, параграф 2, буква б) и член 9, параграф 2 от Решение 2010/788/ОВППС на Съвета, изменено с Решения (ОВППС) 2016/2231 и (ОВППС) 2017/2282)
(вж. т. 82—85 и 87)
7.
Европейски съюз — Съдебен контрол за законосъобразност на актовете на институциите — Ограничителни мерки срещу Демократична република Конго — Обхват на контрола — Включване на жалбоподателя в приложения към обжалваното решение списък поради функциите му — Общественодостъпни документи, от които личи извършването на тежки нарушения на правата на човека — Доказателствена стойност — Принцип на свободна преценка на доказателствата
(член 47 от Хартата на основните права на Европейския съюз; приложение II към Решение 2010/788/ОВППС на Съвета, изменено с Решение (ОВППС) 2017/2282)
(вж. т. 94—96, 101 и 102)
8.
Обща външна политика и политика на сигурност — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Критерии — Длъжности, които предполагат отговорност за репресиите срещу цивилното население или спазването на принципите на правовата държава — Доказване на противното — Разграничаване от режима — Липса — Грешка в преценката — Липса
(приложение II към Решение 2010/788/ОВППС на Съвета, изменено с Решения (ОВППС) 2016/2231 и (ОВППС) 2017/2282)
(вж. т. 112—118)
9.
Възражение за незаконосъобразност — Обхват — Актове, срещу които може да се повдигне възражение за незаконосъобразност — Акт от общ характер, на който се основава обжалваното решение — Необходимост от правна връзка между обжалвания акт и оспорения акт от общ характер — Липса — Недопустимост
(член 277 ДФЕС; член 3, параграф 2, буква б) от Решение 2010/788/ОВППС на Съвета; член 2б, параграф 1, буква б) от Регламент № 1183/2005 на Съвета)
(вж. т. 127 и 128)
10.
Европейски съюз — Съдебен контрол за законосъобразност на актовете на институциите — Ограничителни мерки срещу Демократична република Конго — Обхват на контрола — Ограничен контрол по отношение на общите правила — Критерии за приемане на ограничителните мерки — Участие в планирането, ръководенето или извършването на действия, които представляват сериозни нарушения на правата на човека — Обхват — Спазване на принципа на правна сигурност, който изисква действието на правните норми да е ясно, точно и предвидимо
(член 3, параграф 5 ДЕС и член 21, параграф 2, букви б) и в) ДЕС; член 275, втора алинея ДФЕС; член 3, параграф 2, буква б) от Решение 2010/788/ОВППС на Съвета и съображения 3 и 4 от Решение (ОВППС) 2016/2231 на Съвета; Регламент № 1183/2005 на Съвета)
(вж. т. 129—139)
Предмет
Искане на основание член 263 ДФЕС за отмяна на Решение (ОВППС) 2017/2282 на Съвета от 11 декември 2017 година за изменение на Решение 2010/788/ОВППС относно ограничителни мерки по отношение на Демократична република Конго (ОВ L 328, 2017 г., стр. 19), в частта, която се отнася до жалбоподателя
Диспозитив
1)
Отхвърля жалбата.
2)
Осъжда г‑н Jean-Claude Kazembe Musonda да заплати съдебните разноски.